ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660021737

ขอให้พิจารณาเกี่ยวกับการอนุญาตให้กับประชาชนที่มาใช้บริการที่โรงพยาบาลสามารถชาร์ตแบตเตอรี่มือถือได้ บริเวณ โรงพยาบาลกลาง สำนักการแพทย์กรุงเทพมหานคร  เขตป้อมปราบศัตรูพ่าย กรุงเทพมหานคร เนื่องจากผู้ร้องแจ้งว่าได้นั่งชาร์ตแบตเตอรี่โทรศัพท์มือถือที่โรงพยาบาลดังกล่าว แต่ได้เจ้าหน้าที่รักษาความปลอดภัย ได้เข้ามาแจ้งผู้ร้องด้วยท่าทางสุภาพว่า ไม่อนุญาตชาร์ตแบตเตอรี่ได้ เพราะจะเป็นการสร้างค่าใช้จ่ายให้กับหน่วยงานรัฐ ซึ่งผู้ร้องได้แจ้งว่าผู้ร้องได้หยอดตู้บริจาคไปแล้ว เป็นจำนวนเงิน 20 บาท(ยี่สิบบาทถ้วน) แล้วมันสถานที่ราชการ ทำไมไม่อำนวยความสะดวกให้กับประชาชน หลังจากนั้นผู้ร้องก็ดึงสายชาร์ตออกมา และได้สอบถามกับเจ้าหน้าที่แม่บ้านว่า สถานที่ดังกล่าว ไม่อนุญาตให้ชาร์ตแบตเตอรี่หรือ เจ้าหน้าที่แม่บ้านจึงแจ้งว่า ไม่สามารถชาร์จได้ค่ะ ส่งผลให้ผู้ร้องไม่ได้รับความสะดวกสบายเป็นอย่างมาก มองว่าทางหน่วยงานควรจะมีการอนุญาตให้ชาร์จแบตได้ เพราะว่าเป็นน้ำใจในการบริการซึ่งผู้ร้องเห็นว่า วันนี้มีผู้คนมาชาร์จไม่กี่คน คงไม่มีผู้คนมาชาร์จเป็นร้อยเป็นพันคน และที่แจ้งว่าเป็นการสร้างค่าใช้จ่ายให้กับหน่วยงานนั้นผู้ร้องก็ได้หยอดตู้ไป 20 บาท (ยี่สิบบาทถ้วน) มันก็โคตรคุ้ม คัฟเวอร์กับค่าใช้จ่ายเป็นอย่างมาก อย่ามาคิดบาทต่อบาทในการให้บริการ นี่เป็นโรงพยาบาลรัฐบาลไม่ใช้โรงพยาบาลเอกชน 

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata